Sappiteiden gammakuvaus

|  |  |
| --- | --- |
| Kuvaus: | Ohje sappiteiden tutkimuksesta |

**Tutkimuksen tarkoitus** Tutkia sappiteiden toimintaa.

**Esivalmistelut** Aikuisten pitää olla **syömättä ja juomatta** 8 tuntia ennen tutkimusta. Aamulääkkeet saa ottaa pienen vesimäärän kera. Lapsipotilaiden tulee olla 2-4 tuntia syömättä ja juomatta ennen tutkimusta.

Aikuisten täytyy pitää seuraavissa lääkkeissä **2 vuorokauden tauko**:
Oxanest, Oxycontin, Oxynorm, Oxycodone, Tanonalla, Targiniq, Depolan, Dolcontin, Malfin, Morphin, Oramorph, Palladon, Temgesic

**Tupakointi ja nikotiinivalmisteet** on kielletty tutkimuspäivänä.

 **HUOM!!** Tutkimus peruuntuu, jos esivalmisteluohjeita ei ole noudatettu.

**Tutkimuksen kulku** Radiolääke annetaan laskimoon ja samalla aloitetaan 90 min kestävä kuvaus. Tämän jälkeen otetaan lisäkuvia tarvittaessa.

 Lapsilla lisäkuvauksia voidaan tehdä myös seuraavana päivänä.

**Tutkimuksen jälkeen** Juo runsaasti ja käy usein WC:ssä seuraavan 12 tunnin aikana.

Tutkimuksessa käytetään pientä määrää radioaktiivista lääkeainetta, jonka

vuoksi läheistä kontaktia pieniin lapsiin sekä raskaana oleviin tulisi välttää

tutkimuspäivänä. Tutkimuksessa käytetty radiolääke poistuu elimistöstä tänä aikana.

Tulliasemilla on käytössä radioaktiivisuusmittarit. Jos aiot matkustaa ulkomaille tutkimuksen jälkeen, pyydä hoitohenkilökunnalta todistus tehdystä tutkimuksesta.

**Tutkimuspaikka** Puijon sairaala, Pääsairaala, C-aula, 2.kerros, Isotooppilääketiede

 Huom! sisääntulokerros on 0-kerros

**Lisätiedot**  Mikäli sinulla on kysyttävää tai sinulle tulee äkillinen este, ottakaa yhteys kliinisen fysiologian ja isotooppilääketieteen yksikköön puh. 017 - 173270.